RESOLUCIÓN do 21 de decembro de 2004 pola que se lle dá publicidade ao convenio de colaboración entre a Xunta de Galicia e o Concello da Estrada, para a realización do proxecto A Estrada Dixital.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/01/2005

Subscrito o convenio de colaboración entre a Xunta de Galicia e o Concello da Estrada para a realización do proxecto A Estrada Dixital, procede a publicación no Diario Oficial de Galicia do dito convenio, que figura como anexo a esta resolución.
O que se fai público para os efectos oportunos.
Santiago de Compostela, 21 de decembro de 2004.
P.D. (Orde 15-12-1997)
Andrés González Murga
Secretario xeral da Consellería de Cultura,
Comunicación Social e Turismo
ANEXO
Convenio de colaboración entre a Xunta de Galicia e o Concello da Estrada para a realización do proxecto A Estrada Dixital
En Santiago de Compostela, sete de setembro de dous mil catro.
Reunidos.
Jesús Pérez Varela, conselleiro de Cultura, Comunicación Social e Turismo, en nome e representación da Xunta de Galicia, en virtude das facultades outorgadas no artigo 34 da Lei 1/1983, do 22 de febreiro, reguladora da Xunta e do seu presidente.
Juan Rodríguez Yuste, conselleiro de Innovación, Industria e Comercio, en nome e representación da Xunta de Galicia, en virtude das facultades outorgadas no artigo 34 da Lei 1/1983, do 22 de febreiro, reguladora da Xunta e do seu presidente.
Jesús Carlos Palmou Lorenzo, conselleiro de Xustiza, Interior e Administración Local, en nome e representación da Xunta de Galicia, en virtude das facultades outorgadas no artigo 34 da Lei 1/1983, do 22 de febreiro, reguladora da Xunta e do seu presidente.
Ramón Campos Durán, alcalde do Concello da Estrada, actuando no seu nome, en virtude do disposto no artigo 21 da Lei 7/1985, do 2 de abril, reguladora das bases do réxime local, artigo 61 da Lei 5/1997, do 22 de xullo, de Administración local de Galicia, e o artigo 24 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local.
Actuando todas as partes na respectiva representación que ocupan e recoñecéndose reciprocamente
a capacidade legal necesaria para o outorgamento deste documento, expoñen que:
1. A Administración xeral do Estado, no exercicio das competencias que lle atribúe o artigo 149.1.21 da Constitución en materia de telecomunicacións e de acordo coa Lei 32/2003, do 3 de novembro, xeral de telecomunicacións, ten como función elaborar e difundir programas de utilización dos novos servizos de telecomunicacións para a sociedade da información, que contribúan á creación de mellores condicións para o desenvolvemento económico, social e cultural.
2. A iniciativa e-Europe, aprobada polo Consello Extraordinario da Unión Europea, celebrado en marzo de 2000 en Lisboa, e o seu plan de acción e-Europe 2005, aprobado en xuño de 2002, inclúe a difusión e achegamento da sociedade da información aos cidadáns, entre as súas liñas de acción prioritarias.
3. O Consello de Ministros aprobou na reunión do 11 de xullo de 2003 o Programa de Actuacións para o Desenvolvemento da Sociedade da Información en España-España.es (Comunicación.es), no que se fai referencia ao programa Cidades Dixitais, que puxo en marcha o Ministerio de Industria, Turismo e Comercio.
4. O programa Cidades Dixitais é un programa de telecomunicacións que ten por obxectivo a promoción e implantación da sociedade da información, nun contorno local, incluíndo temas tales como teleadministración, comercio/negocio electrónico, teletraballo, teleformación, telemedicina, xestión de servizos de uso público, aplicacións para colectivos con requirimentos especiais, cultura, turismo e lecer, contorno doméstico e móbil, etc. Todo isto baseado en redes de telecomunicacións de alta velocidade.
5. Este programa, pola súa vez, forma parte, en canto ás actuacións que se realizarán nas comunidades autónomas obxectivo 1, do Programa Operativo para a Sociedade da Información, financiado por Feder da Unión Europea, que se desenvolve durante o período 2000-2006, de acordo coas disposicións establecidas na xestión dos fondos estruturais europeos. Dado que a Comunidade Autónoma de Galicia é zona obxectivo 1, o retorno será o 50% da achega do Ministerio de Industria, Turismo e Comercio.
6. O Goberno da Comunidade Autónoma de Galicia é consciente do reto que supón a incorporación efectiva á sociedade da información e, neste sentido, propiciou o establecemento dun marco político de consenso para favorecer o desenvolvemento dunha iniciativa estratéxica que favoreza a consecución destes obxectivos dunha forma rápida e eficaz.
7. A Xunta de Galicia e o Concello da Estrada consideran de interese a súa colaboración para o desenvolvemento do proxecto A Estrada Dixital, dentro do programa Cidades Dixitais.
Por todo o exposto, as partes acordan subscribir este convenio de colaboración, que se rexerá polas seguintes
Cláusulas
Primeira .-Obxecto do convenio.
Este convenio ten por obxecto plasmar as condicións de acordo coas cales se levará a cabo a colaboración entre o Concello da Estrada e a Xunta de Galicia, a través da Consellería de Cultura, Comunicación Social e Turismo, a Consellería de Xustiza, Interior e Administración Local e a Consellería de Innovación, Industria e Comercio para a realización do proxecto Estrada Dixital, co fin último de impulsar a implantación da sociedade da información no concello da Estrada. É fundamental conseguir un efecto de demostración que poida servir para inducir, propiciar e orientar outras iniciativas no resto da Comunidade Autónoma de Galicia e de España, e que a cidadanía, empresas e institucións se beneficien da aplicación das novas tecnoloxías en todos os ámbitos sociais e económicos, comprobando nunha situación real as vantaxes da sociedade da información, mediante a utilización de servizos avanzados de telecomunicacións.
Os destinatarios deste proxecto son todos os habitantes, empresas e institucións do concello da Estrada.
Segunda.-Autorizacións ou aprobacións para a sinatura do convenio.
A sinatura deste convenio aprobouse na reunión do Consello da Xunta de Galicia, celebrada o día 1 de xullo de 2004.
Terceira.-Entrada en vigor e duración.
Este convenio comezará a producir efectos a partir da data da súa sinatura e enmárcase dentro do convenio asinado entre a Administración xeral do Estado, a través do Ministerio de Industria, Turismo e Comercio e a Comunidade Autónoma de Galicia para a realización do proxecto Cidades Dixitais, con actuacións básicas no Concello da Estrada e actuacións complementarias nos concellos de Vilalba e As Pontes de García Rodríguez. Terá una vixencia ata o 31 de decembro de 2007.
No caso de atraso no cumprimento dos obxectivos do convenio, valorarase no seu momento a posibilidade de prorrogalo.
Cuarta.-Ente que levará a cabo a dirección do proxecto.
O ente encargado da dirección do proxecto A Estrada Dixital será a Consellería de Cultura, Comunicación Social e Turismo, a través da Dirección Xeral de Comunicación e Audiovisual. Tanto as consellerías participantes no proxecto como o Concello da Estrada contarán cos servizos de consultorio e asistencia técnica das empresas, asociacións ou fundacións que estimen necesarios. O Concello da Estrada emitirá un informe cada 2 meses á Con
sellería de Cultura, Comunicación Social e Turismo sobre a evolución do proxecto.
Os gastos de consultorio, asistencia técnica ou outros gastos correspondentes da xestión do proxecto serán imputables a este. Non serán imputables ao proxecto os gastos de persoal, viaxes, etc. realizados para estes efectos polas administracións públicas.
Os gastos de preparación do proxecto, efectuados entre o 21 de marzo de 2002 (data na que foron entregados o documento base e o convenio tipo do programa Cidades Dixitais aos representantes das administracións das comunidades autónomas) e a data de entrada en vigor do convenio, serán imputables ao proxecto. Non serán imputables os gastos de persoal, viaxes, etc. realizados, para estes efectos, polas administracións públicas.
Quinta.-Contratos, convenios e outros acordos para a execución do proxecto.
A Consellería de Cultura, Comunicación Social e Turismo, a Consellería de Xustiza, Interior e Administración Local, a Consellería de Innovación, Industria e Comercio e o Concello da Estrada establecerán os contratos, convenios, acordos, etc. necesarios para a execución do proxecto. Non obstante, as consellerías asinantes poderán transferirlle fondos á Fundación Cultural A Estrada, creada o 13 de maio de 1994 por acordo do Pleno do Concello da Estrada, para acelerar o proceso de incorporación da Estrada Dixital á sociedade da información, co obxecto de que esta contrate ou estableza convenios ou acordos para a execución do proxecto. Os contratos que estableza a Fundación Cultural A Estrada, no ámbito deste convenio, deberán cumprir os principios de publicidade e concorrencia que rexen a contratación administrativa, principios que se sinalan no artigo 11 do texto refundido da Lei de contratos das administracións públicas, aprobado polo Real decreto lexislativo 2/2000, do 16 de xuño.
Os proxectos de infraestruturas de telecomunicacións contidos neste convenio e financiados por Feder cumpren os requisitos, tanto de elixibilidade como de utilización, incluídos na normativa da UE sobre requisitos, tales como o marco estratéxico de desenvolvemento de infraestruturas, a idoneidade das zonas xeográficas elixidas, a neutralidade tecnolóxica e o acceso aberto á utilización das infraestruturas e equipamentos, tanto para os operadores como para os provedores de servizos.
Por outra parte, para o desenvolvemento do proxecto poderanse producir adhesións de empresas e entidades colaboradoras que vaian participando e que lle acheguen ao proxecto diferentes recursos que aseguren o seu bo desenvolvemento.
Sexta.-Orzamento do proxecto e achegas das entidades participantes.
O orzamento do proxecto ascende, nunha primeira fase, a cinco millóns douscentos vinte mil oitocentos sesenta e nove euros (5.220.869 A) e poderase incrementar, nunha segunda fase, ata un máximo de ache
gas públicas do Ministerio de Industria, Turismo e Comercio de 3.600.000 A.
As achegas, por anos, do Ministerio de Industria, Turismo e Comercio, da Consellería de Cultura, Comunicación Social e Turismo, da Consellería de Xustiza, Interior e Administración Local, da Consellería de Innovación, Industria e Comercio e do Concello da Estrada son as seguintes, para o conxunto de actuacións descritas na cláusula sétima (en A):
2003
2004
2005
2006
2007
Total
Ministerio de Industria, Turismo e Comercio
443.594
943.920
966.790
256.565
2.610.869
Consellería de Cultura, Comunicación Social e Turismo
29.000
259.754
83.748
83.749
83.749
540.000
Consellería de Xustiza, Interior e Administración Local
60.000
60.000
60.000
180.000
Consellería de Industria
45.000
45.000
45.000
45.000
180.000
Concello da Estrada
30.000
292.057
547.345
327.115
333.483
1.530.000
Deputac. Prov. de Pontevedra
60.000
60.000
60.000
180.000
Total administracións públicas
59.000
1.160.405
1.740.013
1.542.654
718.797
5.220.869
A Administración da Comunidade Autónoma de Galicia realizará as súas achegas ou financiará as accións que execute de forma directa, con cargo ás partidas orzamentarias dos seus orzamentos xerais: 10.04.361A.603.1, 10.04.361A.603.2, 10.04.361A.640.1, 10.04.361A.760., 13.04.123A.760.1, 08.03.712B.772.0, 08.03.712B.773.1.
O compromiso do conxunto de transferencias e pagamentos por parte das consellerías asinantes estará condicionado á xustificación das achegas e das actividades, gastos e pagos previstos neste convenio, do Concello da Estrada.
A Consellería de Cultura, Comunicación Social e Turismo realizará un pagamento inicial á sinatura do convenio de douscentos corenta mil cento corenta e nove euros (240.149 A), dos cales 25.000 A son fondos propios e 215.149 A son fondos procedentes do Ministerio de Industria, Turismo e Comercio xerados nos orzamentos da Consellería de Cultura, Comunicación Social e Turismo.
A Consellería de Xustiza, Interior e Administración Local realizará un pagamento inicial á sinatura do convenio de sesenta mil euros (60.000 A).
As achegas e/ou investimentos de xestión directa anuais das consellerías asinantes faranse de acordo cos importes indicados para cada actuación na cláusula sétima. As transferencias anuais xestionaranse, en xeral, a principios de cada ano, agás a transferencia inicial do ano 2004.
A Consellería de Innovación, Industria e Comercio, a Consellería de Xustiza, Interior e Administración Local, a Deputación de Pontevedra e o Concello da Estrada enviarán cada dous meses á Dirección Xeral de Comunicación e Audiovisual, da Consellería de Cultura, Comunicación Social e Turismo, os certificados e xustificantes de gastos e pagamentos realizados nos dous últimos meses, correspondentes ás actuacións financiadas polas administracións públicas. A súa suma total anual será a indicada na cláusula sétima.
Entre outras finalidades, con isto poderase cumprir co establecido na Resolución de marzo de 2002, da Dirección Xeral de Fondos Comunitarios e Financiamento Territorial (BOE núm. 77, do 30 de marzo).
No caso de que as actuacións con achega das administracións públicas se realizasen parcialmente ou cun custo total de todas as actuacións inferior ao previsto, as achegas económicas totais de cada Administración pública reduciranse proporcionalmente ás indicadas neste convenio.
Ao final do proxecto realizarase a liquidación sobre as bases anteriores, tendo en conta as modificacións que aprobe a Comisión Mixta de Control e Seguimento, incluíndo a reasignación de fondos entre actuacións ou a execución doutras actuacións que complementen as programadas neste convenio.
Sétima.-Contido do proxecto.
O conxunto das actuacións descritas nesta cláusula constitúen o proxecto obxecto deste convenio.
Considérase, ademais, que os investimentos efectuados pola Consellería de Cultura, Comunicación Social e Turismo da Xunta de Galicia en infraestruturas, previamente á sinatura deste convenio, forman parte do proxecto xeral de desenvolvemento das Cidades Dixitais na Estrada.
As actuacións circunscribiranse ao Concello da Estrada, excepto naqueles aspectos que pola súa natureza non poidan limitarse á devandita área.
Poderán incluírse como gastos imputables ao proxecto os custos de adquisición de equipamentos, programas e sistemas electrónicos, informáticos e de telecomunicacións, así como o material funxible e os custos dos servizos de telecomunicacións correspondentes ao proxecto.
Non se poderán incluír como gastos imputables ao proxecto os custos de compra ou edificación de inmobles, adecuación, restauración, reformas, etc., o aluguer destes, os custos de mobiliario, utensilios e instalacións (agás os de telecomunicacións), nin os gastos xerais de mantemento e operación (limpeza, electricidade, etc.).
Actuacións do proxecto Estrada Dixital
* Actuación nº 1. Oficina do Proxecto.
1. Descrición:
O obxectivo da Oficina do Proxecto é proporcionar un punto único, situado na Dirección Xeral de Comunicación e Audiovisual, de referencia para todos os participantes no proxecto, onde se resolvan dúbidas técnicas, de administración, formación, etc. e onde se proporcione información exhaustiva, clara e motivadora de cidades dixitais e sirva de soporte á dirección do proxecto prevista na cláusula 4ª deste convenio.
Os importes indicados corresponden á dotación de persoal, ao equipamento informático, electrónico e de telecomunicacións e ao material funxible imputables ao proxecto.
2. Achegas (en A):
2003
2004
2005
2006
2007
Total
Consellería de Cultura, Comunicac. Social e Turismo
29.000
34.754
58.748
58.749
58.749
240.000
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
29.000
34.754
58.748
58.749
58.749
240.000
4. Forma de execución:
Responsabilidade da Consellería de Cultura, Comunicación Social e Turismo, seguindo os procedementos establecidos na normativa vixente.
* Actuación nº 2. Formación.
1. Descrición:
Obxectivo: plan de formación dirixido a todos os sectores sociais.
Referencia de execución: a formación contémplase como o eixe fundamental do proxecto, xa que unha cidade dixital debe contar coa participación da sociedade no seu conxunto, poboación que na actualidade atopa dificultades de acceso aos servizos da sociedade da información.
Preténdense incorporar as academias e centros de formación locais á execución dos plans de formación e utilizar os centros sociais das parroquias rurais para impartir neles as accións formativas á poboación máis afastada do núcleo urbano.
Colectivos aos que se dirixe: toda a poboación estradense, máis a que se contempla para a prestación de cursos específicos por sectores, tales como cidadáns en xeral, empresarios, persoal das administracións públicas, etc.
Orzamento previsto da actuación: 293.488 A.
Inclúe: cursos de alfabetización dixital ou costume dixital, cursos plan de formación de formadores e aprendizaxe a través de medios telemáticos (e-learning).
2. Achegas (en A):
2004
2005
2006
2007
Total
Consellería de Cultura, Comunicación Social e Turismo
25.000
25.000
50.000
Concello da Estrada
30.000
121.744
60.000
31.744
243.488
Total
30.000
121.744
85.000
56.744
293.488
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
30.000
121.744
85.000
56.744
293.488
4. Forma de execución:
A execución da actuación será responsabilidade do Concello da Estrada, a través da Fundación Cultural da Estrada.
* Actuación nº 3. Infraestrutura de rede e equipamento.
1. Descrición:
Obxectivo: dotar de acceso á internet por medio de banda ampla, facendo fincapé no ámbito rural.
Referencia de execución: especialmente importante é o ámbito rural, en que reside o 65% da poboación da Estrada e onde as actuais limitacións das tecnoloxías das comunicacións coas que conta non permiten ofrecer acceso á internet.
Para facer posible o éxito da Cidade Dixital achegarase a banda ampla ao medio rural, ao mesmo tempo que no urbano se estenderá a unha maior porcentaxe da poboación.
Colectivos aos que se dirixe: poboación do medio urbano e do rural.
Orzamento previsto da actuación: 1.342.814 A.
Inclúe:
3.1. Rede de acceso, iniciativa executada con cargo ao orzamento da Consellería de Cultura, Comunicación Social e Turismo, da Xunta de Galicia. Esta iniciativa supón o desenvolvemento dunha rede de comunicacións que permita a conexión de banda ampla no medio rural e dotación de equipamento para o usuario final, tanto no ámbito urbano coma no rural.
3.2. Infraestruturas e equipamentos de telecomunicacións, iniciativa executada con cargo ao orzamento procedente do Ministerio de Industria, Turismo e Comercio e xestionado directamente pola Consellería de Cultura, Comunicación Social e Turismo. Integrará, entre outras actuacións, a modernización das comunicacións do concello, a instalación de puntos públicos de acceso á sociedade da información, a dotación dun centro de procesamento de datos para lle dar soporte ao proxecto, etc.
2. Achegas (en A):
2004
2005
2006
2007
Total
Ministerio de Industria, Turismo e Comercio
228.445
424.557
489.812
1.142.814
Consellería de Cultura, Comunicación Social e Turismo
200.000
200.000
Total
448.445
424.557
489.812
1.342.814
2. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
448.445
424.557
489.812
1.342.814
3. Forma de execución:
A execución da actuación será responsabilidade da Consellería de Cultura, Comunicación Social e Turismo, que xestionará directamente os seus fondos pro
pios e os fondos xerados no seu orzamento, procedentes do Ministerio de Industria, Turismo e Comercio.
* Actuación nº 4. Teleadministración.
1. Descrición:
Obxectivo: achegar os procedementos administrativos ao cidadán, de maneira que a Administración sexa accesible a través das novas tecnoloxías.
Referencia de execución: procesos básicos como empadroamento, solicitude de información, presentación de avais e pagamento de impostos.
Colectivos aos que se dirixe: usuarios, empresas e colectivos estradenses.
Orzamento previsto da actuación: 561.976 A.
Inclúe:
4.1. Experiencia piloto de modernización municipal. Esta iniciativa está financiada con cargo ao orzamento procedente da Consellería de Xustiza, Interior e Administración Local da Xunta de Galicia, que transferirá os fondos ao Concello da Estrada. Abrangue: auditoría previa, nóminas e xestión de persoal e tramitación de expedientes.
4.2. E-concello. Esta iniciativa está financiada cos fondos procedentes do Ministerio de Industria, Turismo e Comercio que, unha vez xerados nos orzamentos da Consellería de Cultura, Comunicación Social e Turismo, se transferirán ao Concello da Estrada para a súa xestión. Para a anualidade de 2004 contémplase a achega de fondos da Consellería de Xustiza, Interior e Administración Local a esta actuación. Esta iniciativa inclúe, entre outras, as seguintes actuacións: realización telemática de procesos básicos como empadroamento, solicitude de información, presentación de avais, pagamento de impostos, etc.
2. Achegas (en A):
2004
2005
2006
2007
Total
Ministerio de Industria, Turismo e Comercio
303.158
78.818
381.976
Consellería de Xustiza, Interior e Administración Local
60.000
60.000
60.000
180.000
Total
60.000
363.158
138.818
561.976
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
Total
60.000
363.158
138.818
561.976
4. Forma de execución:
A execución da actuación será responsabilidade do Concello da Estrada, a través da Fundación Cultural da Estrada.
* Actuación nº 5. Dinamización social para a sociedade da información.
1. Descrición:
Obxectivos: creación dunha comunidade virtual que aglutine todos os estradenses e os seus procesos, para a xeración de riqueza no ámbito local, tanto cultural coma social, a promoción de proxectos empresariais ligados ás novas tecnoloxías, así como a dinamización laboral da Estrada baseándose en medios electrónicos.
Colectivos a que se dirixe: poboación en xeral, emprendedores locais, administración electrónica, empresas locais do moble, de turismo rural e servizos relacionados, comercio retallista local, propietarios de explotacións agrarias e colectivos do sector educativo.
Orzamento previsto da actuación: 1.338.278 A.
Inclúe:
5.1. Dinamización do contorno económico: nesta subactuación integraranse, entre outras, as iniciativas Moblenet e Plataforma Horizontal da Asociación Comarcal de Empresarios, que serán xestionadas directamente pola Consellería de Innovación, Industria e Comercio da Xunta de Galicia.
5.2. Accións sociais emprendedoras: subactuación xestionada directamente polo Concello da Estrada, a través da Fundación Cultural da Estrada. Nela intregraranse actuacións, tales como: Viveiro de empresas, Teleduca (plataforma de procesos e contidos educativos da Cidade Dixital), Comercia (centro comercial virtual), EstradaVerde (portal de turismo rural) e outras iniciativas de contido social.
2. Achegas (en A):
2004
2005
2006
2007
Total
Ministerio de Industria, Turismo e Comercio
215.149
216.205
398.160
256.565
1.086.079
Consellería de Innovación, Industria e Comercio
45.000
45.000
45.000
45.000
180.000
Concello da Estrada
72.199
72.199
Total
260.149
261.205
515.359
301.565
1.338.278
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
260.149
261.205
515.359
301.565
1.338.278
4. Forma de execución:
A execución da subactuación 5.1. será responsabilidade da Consellería de Innovación, Industria e Comercio, que a xestionará directamente. A execución da subactuación 5.2. correrá a cargo do Concello da Estrada, a través da Fundación Cultural da Estrada. Financiarase con cargo aos fondos achegados polo Ministerio de Industria, Turismo e Comercio, que se transferirán ao Concello da Estrada pola Consellería de Cultura, Comunicación Social e Turismo, unha vez xerados nos seus orzamentos.
* Actuación nº 6. Plan de mercadotecnia e promoción.
1. Descrición:
Obxectivo: difusión e promoción do proxecto para facilitar o seu coñecemento polo público.
Referencia de execución: accións concretas que se realizarán de forma secuencial, de acordo cunha combinación entre a planificación previa e os parámetros que determine a situación do proxecto en cada momento.
Colectivos aos que se dirixe: cada acción trae consigo un público obxectivo, previamente identificado segundo o plan.
Orzamento previsto da actuación: 379.625 A.
Inclúe as seguintes actuacións: o programa Presto para coordinación de iniciativas, o programa de seguimento do impacto, o deseño e liña gráfica para os distintos desenvolvementos, e o Premio de Innovación e Base Tecnolóxica A estrada dixital.
2. Achegas (en A):
2004
2005
2006
2007
Total
Consellería de Cultura, Comunicación Social e Turismo
25.000
25.000
Deputación de Pontevedra
25.375
25.375
25.376
76.126
Concello da Estrada
165.099
44.000
44.025
25.375
278.499
Total
190.474
94.375
69.401
25.375
379.625
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
190.474
94.375
69.401
25.375
379.625
4. Forma de execución:
A execución da actuación será responsabilidade do Concello da Estrada, a través da Fundación Cultural da Estrada, que recibirá os fondos transferidos pola
Consellería de Cultura, Comunicación Social e Turismo e a Deputación Provincial de Pontevedra.
* Actuación nº 7. Posta en marcha e operatividade do proxecto Estrada Dixital.
1. Descrición:
Obxectivo: definir os requirimentos necesarios para a implantación do proxecto e soporte ao usuario.
Orzamento previsto da actuación: 1.064.688 A.
Inclúe: estudos previos do anteproxecto, a dirección e oficina do proxecto, posta en marcha de mecanismos de axuda ao usuario, dotación ao usuario final de guías de apoio (manuais, CD), adaptación dos sistemas ao ordenamento xurídico existente (LOPD e seguridade) e a prestación de servizos de certificación electrónica, para dotar o usuario de medios que sirvan para a súa identificación na rede.
2. Achegas (en A):
2003
2004
2005
2006
2007
Total
Consellería de Cultura, Comunicación Social e Turismo
25.000
25.000
Deputación Prov. de Pontevedra
34.625
34.625
34.624
103.874
Concello da Estrada
30.000
96.958
381.601
150.891
276.364
935.814
Total
30.000
156.583
416.226
185.515
276.364
1.064.688
3. Importe dos pagamentos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
30.000
156.583
416.226
185.515
276.364
1.064.688
4. Forma de execución:
A execución da actuación será responsabilidade do Concello da Estrada, a través da Fundación Cultural da Estrada, que recibirá os fondos transferidos pola Consellería de Cultura, Comunicación Social e Turismo e a Deputación Provincial de Pontevedra.
Resumo orzamento da Oficina do Proxecto e Estrada Dixital, achegas das entidades participantes, por actuacións (en A)
Actuacións
Orzamento total
MITC
Administración
Comunidade
Autónoma
de Galicia
Deputación
Provincial
de Pontevedra
Concello
da Estrada
Actuación 1.-Oficina do proxecto
240.000
240.000 (c)
Actuación 2.-Formación
293.488
50.000 (c)
243.488
Actuación 3.-Infraestrutura de rede e equipamento
1.342.814
1.142.814
200.000(c)
Actuación 4.-Teleadministración
561.976
381.976
180.000 (x)
Actuación 5.-Dinamización social para a sociedade da información
1.338.278
1.086.079
180.000 (i)
72.199
Actuación 6.-Plan de mercadotecnia e promoción
379.625
25.000 (c)
76.126
278.499
Actuación 7.-Posta en marcha e operación.
1.064.688
25.000 (c)
103.874
935.814
Total
5.220.869
2.610.869
900.000
180.000
1.530.000
(c)- Consellería de Cultura, Comunicación Social e Turismo
(x)- Consellería de Xustiza, Interior e Administración Local
(i)- Consellería de Innovación, Industria e Comercio
Considérase moi importante que as actuacións teñan o maior grao posible de innovación e que as solucións que se adopten sexan competitivas no mercado internacional.
As actuacións correspondentes ao sector privado deberanse basear, en xeral, en formulacións que no futuro sexan viables sen achegas das administracións públicas.
Oitava.-Orzamento do proxecto e achegas das entidades participantes, por actuacións e fases.
As cantidades recollidas na cláusula sétima desagréganse para as partes asinantes do convenio nas seguintes anualidades:
-Consellería de Cultura, Comunicación Social e Turismo.
Anualidade
Cantidade
Consellería
de Cultura,
Comunicación
Social e Turismo
(euros)
Cantidade
Ministerio
Industria, Turismo
e Comercio (euros)
2003
29.000
2004
259.754
443.594
2005
83.748
943.920
2006
83.749
966.790
2007
83.749
256.565
As ditas cantidades irán con cargo ás aplicacións orzamentarias 10.04.361A.603.1, 10.04.361A.603.2, 10.04.361A.640.1, 10.04.361A.760 dos orzamentos das Consellería de Cultura, Comunicación Social e Turismo e procederán de fondos propios da consellería ou dos fondos xerados nos seu orzamentos, procedentes do Ministerio de Industria, Turismo e Comercio.
A achega da Consellería de Cultura, Comunicación Social e Turismo realizarase en 2 pagamentos anuais, tras a xustificación das actuacións realizadas polo Concello da Estrada. A primeira destas achegas terá lugar aos 2 meses da sinatura do convenio entre o Ministerio de Industria, Turismo e Comercio e a Comunidade Autónoma de Galicia, tal e como se recolle na cláusula sexta. Tamén se poderá realizar o pagamento tras a xustificación da realización de contratos de certa entidade orzamentaria, cando así o acorden as partes.
-Consellería de Xustiza, Interior e Administración Local.
Anualidade
Cantidade
(euros)
2003
2004
60.000
2005
60.000
2006
60.000
2007
As ditas cantidades irán con cargo ás aplicacións orzamentarias 13.04.123 A 760.1 dos orzamentos da
Consellería de Xustiza, Interior e Administración Local.
-Consellería de Innovación, Industria e Comercio.
Anualidade
Cantidade
(euros)
2003
2004
45.000
2005
45.000
2006
45.000
2007
45.000
As ditas cantidades irán con cargo ás aplicacións orzamentarias 08.03.712 B 772.0, 08.03.712 B 773.1 dos orzamentos da Consellería de Innovación, Industria e Comercio.
-Concello da Estrada.
Anualidade
Cantidade
(euros)
2003
30.000
2004
292.057
2005
547.345
2006
327.115
2007
333.483
O Pleno municipal do Concello da Estrada deberá asumir o compromiso de realizar as consignacións necesarias en cada anualidade.
As achegas doutras entidades e axentes non suporán compromiso, para os efectos indicados anteriormente, de pagamento por parte da Administración autonómica.
As consellerías asinantes poderán achegar a cantidade correspondente á anualidade 2004 como anticipo. Así mesmo, para o resto de anualidades, poderán anticipar ata un 50% da cantidade, en cada un dos exercicios orzamentarios sinalados.
No caso de que as actuacións con achega das administracións públicas se realicen parcialmente ou cun custo inferior ao previsto, as achegas globais de cada Administración pública reduciranse proporcionalmente ás indicadas neste convenio.
Novena.-Información, documentación e revisión das actividades.
A Dirección Xeral de Comunicación e Audiovisual, da Consellería de Cultura, Comunicación Social e Turismo, poderá requirir en determinadas actuacións do proxecto e en calquera das fases deste (posta en marcha, definición do prego de especificacións, convocatoria de concurso, adxudicacións, contratacións, convenios, acordos, seguimento e recepción de obra, etc.) toda a información e documentación elaborada sobre o tema, así como a revisión das actividades previstas ou en execución relacionadas con este.
O Concello da Estrada, a Consellería de Xustiza, Interior e Administración Local e a Consellería de Innovación, Industria e Comercio subministrarán a información e documentación indicada e proporcionarán canto sexa necesario para a revisión das ditas actividades.
No caso de que a Dirección Xeral de Comunicación e Audiovisual emita un informe previo ás actividades relacionadas cunha determinada actuación, o Concello da Estrada, a Consellería de Xustiza, Interior e Administración Local e a Consellería de Innovación, Industria e Comercio, analizarán a viabilidade e conveniencia de proceder de acordo co contido do informe. Se a Administración da Comunidade Autónoma considerase que non é conveniente proceder segundo o contido do informe da Dirección Xeral de Comunicación e Audiovisual, comunicarallo á dita dirección xeral antes de levar a cabo estas actividades, co obxecto de chegar a un acordo sobre o dito tema.
O Concello da Estrada, a Consellería de Xustiza, Interior e Administración Local e a Consellería de Innovación, Industria e Comercio enviarán á Dirección Xeral de Comunicación e Audiovisual a documentación requirida por esta dirección xeral, pola Intervención Xeral do Estado, o Tribunal de Contas, o Congreso, o Senado, a Comisión da Unión Europea ou calquera outro organismo competente, e proporcionarán canto sexa necesario para a revisión das actividades relacionadas con esta.
Cando se produza algún feito de consideración que poida afectar o cumprimento do calendario das achegas ou a execución prevista do proxecto, as partes comunicaranllo á Dirección Xeral de Comunicación e Audiovisual, para a súa análise na Comisión Mixta de Control e Seguimento.
Décima.-Dispoñibilidade dos resultados do proxecto como demostradores, para a súa difusión.
O contido deste convenio poderá ser utilizado pola Dirección Xeral para a Desenvolvemento da Sociedade da Información, do Ministerio de Industria, Turismo e Comercio, para outras iniciativas, proxectos e convenios, do programa Cidades Dixitais.
O Concello da Estrada comprométese a poñer á disposición das persoas e entidades interesadas as realizacións e resultados conseguidos polo proxecto, dado o obxectivo básico de alcanzar a máxima difusión das ditas realizacións e resultados.
Décimo primeira.-Utilización dos desenvolvementos de deseño específico no proxecto.
Co obxecto de incentivar a súa expansión e implantación, en xeral, tratarase de que os desenvolvementos e aplicacións que se realicen especificamente para este proxecto poidan ser utilizados sen custo adicional en calquera outro concello da Comunidade Autónoma de Galicia.
Décimo segunda.-Participación no foro de Cidades Dixitais.
Unha vez constituído o foro de Cidades Dixitais para o intercambio de información, coñecementos
e experiencias, a Administración da Comunidade Autónoma de Galicia, conxuntamente co Concello da Estrada, designará a representación que considere conveniente para a súa participación no dito foro.
Décimo terceira.-Notificación á Unión Europea.
A Administración da Comunidade Autónoma de Galicia e o Concello da Estrada, tramitarán, se é o caso, as notificacións ou autorizacións que procedan ante a Comisión da Unión Europea, en cumprimento do previsto no Tratado da CE e, en particular, nos artigos 87 e 88 do dito tratado. Así mesmo, terase en conta a normativa comunitaria en materia de acumulación de axudas e, en xeral, dos regulamentos de fondos estruturais.
Décimo cuarta.-Referencia á Xunta de Galicia, ao Ministerio de Industria, Turismo e Comercio e á Comisión da Unión Europea.
A Administración da Comunidade Autónoma de Galicia e o Concello da Estrada citarán o Ministerio de Industria, Turismo e Comercio e a Comisión da Unión Europea (programa operativo para a sociedade da información 2000-2006, financiado por Feder), como administracións que cofinanciaron este proxecto, en todas as referencias ás actividades e resultados deste.
Isto suporá unha referencia ao cofinanciamento da Unión Europea, ao contido das actuacións conxuntas e ao papel da Unión Europea na aplicación dos seus fondos.
Décimo quinta.-Comisión Mixta de Control e Seguimento.
Co fin de asegurar un adecuado control e seguimento do obxecto e contido deste convenio e da súa execución e financiamento, establécese unha Comisión Mixta de Control e Seguimento, que terá como funcións:
a) Realizar a supervisión e seguimento dos traballos e accións recollidos neste convenio, e o seu financiamento.
b) Interpretar o contido deste convenio e a súa aplicación.
c) Calquera outra que se encamiñe ao cumprimento deste convenio ou ao seu desenvolvemento, conforme aos intereses das partes.
A Comisión Mixta de Control e Seguimento estará composta polos seguintes membros:
-O director xeral de Comunicación e Audiovisual, que presidirá a comisión.
-Un funcionario da Dirección Xeral de Comunicación e Audiovisual da Consellería de Cultura, Comunicación Social e Turismo.
-Un representante da Dirección Xeral de Tecnoloxía e Desenvolvemento Sectorial, da Consellería de Innovación, Industria e Comercio.
-Un representante da Dirección Xeral de Administración Local, da Consellería de Xustiza, Interior e Administración Local.
-Un representante do Concello da Estrada.
O secretario da comisión mixta, con voz pero sen voto, será un representante da Dirección Xeral de Comunicación e Audiovisual.
A comisión poderá solicitar a asistencia, en calidade de invitados, de representantes doutras entidades participantes.
A Comisión Mixta de Control e Seguimento reunirase coa periodicidade que esta determine e, como mínimo, dúas veces ao ano.
A Comisión Mixta de Control e Seguimento aprobará, se é o caso, aquelas modificacións do proxecto que se susciten na súa execución. En ningún caso estas modificacións suporán a variación do importe da achega total do Ministerio de Industria, Turismo e Comercio expresada neste convenio.
Décimo sexta.-Entrada en vigor e duración.
Este convenio comezará a producir efectos a partir da data da súa sinatura e terá vixencia ata o 31 de decembro de 2007, coa excepción incluída na cláusula terceira sobre gastos de preparación do proxecto.
No caso de que se considere conveniente, valorarase, no seu momento, a posibilidade de prorrogar este de mutuo acordo.
A prórroga adoptarase, se é o caso, cunha antelación mínima de tres meses sobre a data de finalización da vixencia do convenio, e por un período máximo de prórroga de dous anos. A devandita prórroga deberá ser expresa e determinará as contías que sexan necesarias para lles dar cumprimento aos obxectivos deste convenio de colaboración. Para a aprobación desta, cumpriranse os mesmos trámites formais e procedementais que se levan a cabo para a subscrición deste convenio.
Décimo sétima.-Réxime xurídico e cuestións litixiosas.
Este convenio de colaboración é de carácter administrativo considérase incluído no artigo 3.1 c) do Real decreto lexislativo 2/2000, do 16 de xuño, polo que se aproba o texto refundido da Lei de contratos das administracións públicas, polo que queda fóra do ámbito da súa aplicación, sen prexuízo da aplicación dos principios e criterios do dito real decreto lexislativo para resolver as dúbidas e lagoas que puidesen presentarse. Rexerase polas súas propias cláusulas e, supletoriamente, polas normas xerais do dereito administrativo.
A resolución das controversias que se puidesen suscitar sobre a interpretación e execución deste convenio deberán solucionarse de mutuo acordo entre as partes, no seo da Comisión Mixta de Control e Seguimento.
Se non se puidese alcanzar o dito acordo, as posibles controversias deberán ser resoltas, tal e como se dispón no artigo 44 da Lei 29/1998, do 13 de xullo, reguladora da xurisdición contencioso-administrativa.
Décimo oitava.-Causas de resolución e efectos desta.
Este convenio poderá resolverse por mutuo acordo das partes asinantes ou por decisión unilateral cando existan causas excepcionais e xustificadas que obstaculicen ou impidan o cumprimento das estipulacións que constitúen o seu contido, logo da denuncia en forma fidedigna cun prazo dun mes.
No suposto de extinción do convenio polas causas indicadas anteriormente ou por outras causas distintas á expiración do prazo de vixencia, procederase á liquidación económica e administrativa das obrigas contraídas ata ese momento sobre as bases indicadas na cláusula cuarta.
E, en proba de conformidade, asínase este convenio, por cuatriplicado no lugar e data indicados no encabezamento.
Jesús Pérez Varela, conselleiro de Cultura, Comunicación Social e Turismo; Jesús Carlos Palmou Lorenzo, conselleiro de Xustiza, Interior e Administración Local; Juan Rodríguez Yuste, conselleiro de Innovación, Industria e Comercio; Ramón Campos Durán, alcalde do Concello da Estrada.